
Parlamentul  României

Camera  Deputaţilor
Comisia pentru sănătate  şi familie
                 Nr. 28/ 71 /27  februarie 2008                                      

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra propunerii legislative pentru completarea Legii nr. 139/1995 a Societăţii Naţionale de Cruce Roşie din România, respins de Senat în şedinţa din 12 decembrie 2007 şi  trimis comisiei  pentru examinare, în fond, cu adresa  nr.PLx 896 din 17 decembrie 2007, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 1267/24.09.2007, avizul Comisiei juridice, de disciplină şi imunităţi nr.PLx 896/06.02.2008, punctul de vedere al Ministerului Sănătăţii Publice nr. 11552 din 25.02.2008 şi punctul de vedere al Guvernului.

În raport de obiectul şi conţinutul său, propunerea legislativă face parte din categoria legillor ordinare în conformitate cu prevederile art.73 alin.(3) din Constituţia României, republicată.

                 PREŞEDINTE,                                                   SECRETAR,
ACAD.PROF.UNIV.DR.MIRCEA IFRIM             DEP. DR.ION LUCHIAN

Parlamentul  României

Camera  Deputaţilor
Comisia pentru sănătate  şi familie
                                                                                       Nr. 28/ 71/27  februarie 2008
R A P O R T 

asupra propunerii legislative pentru completarea Legii nr. 139/1995 a Societăţii Naţionale de Cruce Roşie din România (PLx 896/2007)

1. Cu adresa nr.PLx 896 din 17 decembrie 2007, Comisia pentru sănătate şi familie a fost sesizată cu dezbaterea, în fond,  cu propunerea legislativă pentru completarea Legii nr. 139/1995 a Societăţii Naţionale de Cruce Roşie din România (PLx 896/2007).
La întocmirea raportului, comisia a avut în vedere avizul Consiliului Legislativ nr. 1267/24.09.2007, avizul Comisiei juridice, de disciplină şi imunităţi nr.PLx 896/06.02.2008, punctul de vedere al Ministerului Sănătăţii Publice nr. 11552 din 25.02.2008 şi punctul de vedere al Guvernului.

Propunerea legislativă are ca obiect lărgirea bazei veniturilor Societăţii Naţionale de Cruce Roşie din România prin acoperirea de la bugetul de stat a plăţii taxei pe valoarea adăugată aferentă livrărilor de bunuri, prestărilor de servicii şi execuţiei de lucrări care sunt finanţate integral sau parţial din alte surse decât contribuţia financiară a Uniunii Europene.
Având în vedere cele prezentate mai sus, Comisia pentru sănătate şi familie propune  Plenului Camerei Deputaţilor adoptarea propunerii legislative cu amendamentele prezentate în anexă:

2. În raport de obiectul şi conţinutul său, propunerea legislativă face parte din categoria legillor ordinare în conformitate cu prevederile art.73 alin.(3)  din Constituţia României, republicată 

3. La lucrările Comisiei pentru sănătate şi familie  din data de 26 februarie 2008 au participat toţi cei 15 membrii ai comisiei. 
Raportul comisiei  a fost adoptat cu 13 voturi pentru şi 2 împotrivă.
 4.Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.
I. Amendamente admise

În urma dezbaterii, Comisia pentru sănătate şi familie propune adoptarea propunerii legislative pentru completarea Legii nr. 139/1995 a Societăţii Naţionale de Cruce Roşie din România (PLx 896/2007), cu următoarele amendamente:

	Nr.

crt.
	Text în vigoare
	Text iniţiativă
	Text propus de Comisie
	Motivaţie

	0.
	1.
	2.
	3.
	4.

	1.
	
	Titlul legii

Lege pentru completarea Legii nr. 139/1995 a Societăţii Naţionale de Cruce Roşie din Românie
	Titlul legii

Lege pentru completarea Legii Societăţii Naţionale de Cruce Roşie din România nr. 139/1995
	Respectarea normelor de tehnică legislativă

	2.
	
	Art.I. – Legea nr. 139/2005 a Societăţii Naţionale de Cruce Roşie din România, publicată în Monitorul Oficial al României, Partea I, nr. 303 din 30 decembrie 1995, cu modificările şi completările ulterioare, se completează după cum urmează:
	Art.I. – Legea Societăţii Naţionale de Cruce Roşie din România nr. 139/1995, publicată în Monitorul Oficial al României, Partea I, nr. 303 din 30 decembrie 1995, cu modificările şi completările ulterioare, se completează după cum urmează:
	Respectarea normelor de tehnică legislativă


	3.
	
	La articolul 16, după alineatul (2) se introduc două alineate noi, alineatele (3) şi (4) cu următorul cuprins:

	La articolul 16, după alineatul (2), se introduce un alineat nou, alineatul (3), cu următorul cuprins:
	

	4.
	
	“(3) Prin legea bugetului de stat se vor stabili anual cheltuielile pentru acoperirea drepturilor salariale, inclusiv impozitele şi taxele aferente pentru doi salariaţi din filialele de Cruce Roşie şi din sediul central al Societăţii Naţionale de Cruce Roşie din România, respectiv directorul şi managerul pentru programele de dezastre;

(4) De la bugetul de stat se asigură acoperirea plăţii taxei pe valoarea adăugată aferentă livrărilor de bunuri, prestărilor de servicii şi execuţiei de lucrări care sunt finanţate integral sau parţial din alte surse decât contribuţia financiară a Uniunii Europene.”

	Se elimină
Devine alineatul (3) cu acelaşi conţinut
	

	5
	
	Art. II – În termen de 30 de zile de la intrarea în vigoare a prezentei legi se stabilesc, prin hotărâre a Guvernului, normele de aplicare a dispoziţiilor prevăzute în prezenta lege.


	Art. II – În termen de 30 de zile de la intrarea în vigoare a prezentei legi prin hotărâre a Guvernului, se stabilesc normele de aplicare a dispoziţiilor prezentei legi.


	Pentru respectarea normelor de tehnică legislativă








II . Amendamente respinse

	Nr.

crt.
	Text iniţial 
	Amendamentul propus şi autorul acestuia 
	Motivare
	Camera Decizională

	0.
	1.
	2.
	3.
	4.

	
	(2) De la bugetul de stat, prin bugetul Ministerului Sănătăţii Publice, se asigură şi fondurile necesare realizării atribuţiilor Societăţii Naţionale de Cruce Roşie din România, prevăzute la art. 11 lit. a) –e), g) şi h), pe bază de programe întocmite de aceasta.


	Alineatul (2) al articolului 16 se modifică şi va avea următorul cuprins:
(2) De la bugetul de stat, prin Fondul de rezervă aflat la dispoziţia primului ministru, se asigură o parte din fondurile necesare realizării atribuţiilor Societăţii Naţionale de Cruce Roşie din România, prevăzute la art. 11 lit. a) –e), g) şi h), reprezentând  20% din sumele cheltuite de către Societatea Naţională de Cruce Roşie din România şi de către filialele sale, în anul financiar anterior.

Amendament deputat 
Petru Movilă
	Comisia a respins acest amendament considerând că există suficiente surse de finaţare care să asigure realizarea obiectivelor Societăţii Naţionale de Cruce Roşie din România.
	Camera Deputaţilor


                 PREŞEDINTE,                                              



 
          SECRETAR,

ACAD.PROF.UNIV.DR.MIRCEA IFRIM             



       DEP. DR.ION LUCHIAN

